ORI วิ่งกระฉูด 6% นิวไฮรอบเกือบ 3 ปี โบรกฯ ปรับเป้ากำไรปี 65-66 เพิ่ม รับส่วนแบ่ง “Alpha”
ORI วิ่งกระฉูด 6% มาที่ 10.30 บ. นิวไฮรอบเกือบ 3 ปี ด้วยมูลค่าซื้อขาย 137 ลบ. โบรกฯ แนะ "ซื้อ" เป้า 10.50 บ. พร้อมปรับเป้ากำไรปี 65-66 เพิ่ม รับส่วนแบ่ง "Alpha"
ORI วิ่งกระฉูด 6% มาที่ 10.30 บ. นิวไฮรอบเกือบ 3 ปี โบรกฯ แนะ "ซื้อ" เป้า 10.50 บ. พร้อมปรับเป้ากำไรปี 65-66 เพิ่ม รับส่วนแบ่ง "Alpha"
2 ก.ย. 2564

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ล่าสุด  ณ เวลา 10.30 น. อยู่ที่ 10.30 บาท บวก 0.60 บาท หรือ 6.19% สูงสุดที่ 10.50 บาท ต่ำสุดที่ 10.10 บาท ด้วยมูลค่าซื้อขาย 137 ล้านบาท

ทั้งนี้ ราคาหุ้น ORI ปรับตัวขึ้นสูงสุดในรอบเกือบ 3 ปี นับตั้งแต่ราคาหุ้นอยู่ที่ระดับ 10.80 บาท เมื่อวันที่ 18 ต.ค.2561
โดยบล.ทิสโก้ ระบุในบทวิเคราะห์ (1 ก.ย.) ว่า จากการประชุม JWD x ORI เกี่ยวกับการจัดตั้งบริษัทร่วมทุนชื่อ Alpha Industrial Solutions ซึ่งบริษัทมีแผนจะเป็นผู้ให้บริการ คลังสินค้าและ RBF 1 ใน 3 อันดับแรก ขยายพื้นที่ 1.2 แสนตรม.ต่อปีด้วยตัวเอง และ 8 หมื่นตรม.ต่อปีผ่านการซื้อบริษัทอื่น และตั้งเป้ามีพื้นที่ 1 ล้านตรม. ภายในปี 2568 โดยใช้เงินลงทุน 2.5-3 พันล้านบาท โดยจะขายเข้ากอง REIT ในปี 2023 ด้วยราคาประเมินที่ 1.2 หมื่นล้านบาท และจดทะเบียนเข้าตลาดหลักทรัพย์ในช่วงปี 2568
ทั้งนี้ในส่วนของส่วนแบ่งรายได้จาก Alpha Industrial Solutions ยังคงการประเมินกำไรปี 2564 แต่ปรับกำไรปี 2565-2566 ขึ้น 1% และ 3% ตามลำดับ เพื่อสะท้อนตัวเลขงานในมือที่มีความชัดเจนมากขึ้น
ขณะที่ประเมินมูลค่าเหมาะสมใหม่อยู่ที่ 10.50 บาท อิง PER ปี 2565 ที่ 7.5 เท่า จากค่าเฉลี่ยกลุ่ม 5 ปี เพื่อสะท้อนมาร์จิ้นที่สุงขึ้น และการกระจายความเสี่ยง ปัจจัยเสื่ยงได้แก่ ยอดจอง/ยอดโอนต่ำ อัตราการยกเลิกสูงขึ้น และผลการอนุมัติจาก EIA